AIRA บนค่าพีอีที่ 190 เท่า
ก่อนจะไปพูดถึงสถานการณ์ของหุ้นรายตัวที่ปรับตัวขึ้นสวนภาวะตลาดหุ้น หรือหุ้นที่ปรับตัวขึ้นอย่างไร้เหตุผล ตัวนักลงทุนต้องทำความเข้าใจก่อนว่า กลไกของตลาดหุ้นที่ทำงานได้อย่างเป็นระบบนั้น ส่วนใหญ่เกิดจากระบบความคิดในการลงทุนที่แตกต่างกัน จึงเกิดการซื้อขายผ่านระบบของตลาดหลักทรัพย์ฯ
6 เม.ย. 2558

สภาแมงเม่า: ดร.สมชาย
 
คุณประจวบ จากคลองตัน กรุงเทพฯ พูดถึงหุ้นเก็งกำไรอย่าง AIRA หรือบริษัท ไอร่า แคปปิตอล จำกัด (มหาชน) มีข้อมูลอะไรดีๆ ซ่อนไว้หรือเปล่า เพราะตัวธุรกิจที่ทำอยู่ทุกวันนี้ ไม่เห็นมีอะไรโดดเด่นสักอย่าง และตัวเลขกำไรในปี 57 ที่ทำได้ประมาณ 70 ล้านบาท หรือคิดเป็น 0.02 บาทต่อหุ้น ก็ค่อนข้างต่ำเกินไปเมื่อเทียบกับราคาหุ้นในกระดาน
จึงอยากรู้กระบวนการคิดของนักลงทุนรายย่อยบางกลุ่มที่ยังเข้าเล่นหุ้นตัวนี้ หลังตัวเลขสำคัญทางการเงินหลายอย่างฟ้องว่า “หุ้นแพงเกินไป” โดยเฉพาะค่า P/E ที่ระดับ 190 เท่า คือความเสี่ยงที่นักลงทุนต้องแบกรับอย่างเต็มใจ และพร้อมที่จะขาดทุนอย่างเต็มใจ มันไม่ใช่กระบวนการลงทุนที่ถูกต้อง จึงอยากให้อาจารย์ช่วยอธิบายปรากฎการณ์เรื่องดังกล่าวที่เกิดขึ้นด้วยครับ
 
ก่อนจะไปพูดถึงสถานการณ์ของหุ้นรายตัวที่ปรับตัวขึ้นสวนภาวะตลาดหุ้น หรือหุ้นที่ปรับตัวขึ้นอย่างไร้เหตุผล ตัวนักลงทุนต้องทำความเข้าใจก่อนว่า กลไกของตลาดหุ้นที่ทำงานได้อย่างเป็นระบบนั้น ส่วนใหญ่เกิดจากระบบความคิดในการลงทุนที่แตกต่างกัน จึงเกิดการซื้อขายผ่านระบบของตลาดหลักทรัพย์ฯ
เมื่อเข้าใจรูปแบบการลงทุนในตลาดหุ้น จึงไม่จำเป็นต้องไปสนใจความคิดของคนอื่นมากนัก และควรเอาเวลาที่มีอยู่ไปศึกษาหุ้นตัวที่คิดจะซื้อดีกว่า เพราะการขึ้นของหุ้นบางตัวอาจไม่มีคำอธิบายที่ดี ซึ่งเป็นเรื่องที่ตัวอาจารย์ให้ความสำคัญอย่างยิ่งยวด เพราะมันหมายความว่า หุ้นตัวนั้นอาจขึ้นแรงแค่ช่วงระยะเวลาสั้นๆ หลังจากนั้นจะอ่อนตัวกลับลงไปยังระดับที่เหมาะสมนะครับ
กรณีข้างต้นเหมือนกับสิ่งที่กำลังเกิดขึ้นกับ AIRA หรือ บริษัท ไอร่า แคปปิตอล จำกัด (มหาชน) ซึ่งเป็นสถานการณ์ที่นักลงทุนจะต้องแยกแยะให้ออกด้วยวิจารณญาณด้วยตนเอง เพราะอาจารย์อาจมีแนวความคิดต่อหุ้นตัวนี้เป็นแบบหนึ่ง คุณประจวบก็อาจมองเป็นอีกแบบหนึ่ง หรือแม้กระทั่งนักลงทุนรายอื่นๆ ก็อาจมองหุ้นไปในทางอื่น จึงไม่ควรเอาความคิดของคนอื่นเป็นที่ตั้ง
เนื่องจากตัวแปรด้านล่างที่นำมาพิจารณาทำให้รู้ว่า หุ้นตัวนี้มีความเสี่ยงสูง คนที่เข้ามาเล่นต้องมีความเชื่อมั่นในตัวบริษัทค่อนข้างสูง หรืออาจเข้ามาเล่นเก็งกำไรตามกระแสสั้นๆ ซึ่งรวมถึงข่าวลือที่พูดกันหนาหูว่า กลุ่มนักลงทุนรายใหญ่เข้ามาเป็นเจ้ามือ ฯลฯ 
 
 
สรุปสุดท้ายคือ เมื่อนักลงทุนเห็นข้อมูลทั้งหมดแล้วรู้สึกอย่างไร?
ไม่ใช่มาถามความรู้สึกของอาจารย์!